Surathai21/ocs-krisdika huggingface dataset:
พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลจักรวรรดิ์ อำเภอสัมพันธวงศ์ จังหวัดพระนคร ให้แก่นางวิจิตรนาวี นางสาวสมจิตต์ รัตนจินดาชูชัย นางสาวฉวีวรรณ แจ้งสนิท และทายาทของพระเจ้าบรมวงศ์เธอ พระองค์เจ้าอดิสัยสุริยาภา พ.ศ. 2508
วันที่ประกาศ: 1965-11-12

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลจักรวรรดิ์ อำเภอสัมพันธวงศ์ จังหวัดพระนคร ให้แก่นางวิจิตรนาวี นางสาวสมจิตต์ รัตนจินดาชูชัย นางสาวฉวีวรรณ แจ้งสนิท และทายาทของ พระเจ้าบรมวงศ์เธอ พระองค์เจ้าอดิสัยสุริยาภา พ.ศ. ๒๕๐๘
content: ภูมิพลอดุลยเดช ป.ร. ให้ไว้ ณ วันที่ ๑๑ ตุลาคม พ.ศ. ๒๕๐๘ เป็นปีที่ ๒๐ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลจักรวรรดิ์ อำเภอสัมพันธวงศ์ จังหวัดพระนคร ให้แก่นางวิจิตรนาวี นางสาวสมจิตต์ รัตนจินดาชูชัย นางสาวฉวีวรรณ แจ้งสนิท และทายาทของพระเจ้าบรมวงศ์เธอ
content: พระองค์เจ้าอดิสัยสุริยาภา จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลจักรวรรดิ์ อำเภอสัมพันธวงศ์ จังหวัดพระนคร ให้แก่นางวิจิตรนาวี นางสาวสมจิตต์ รัตนจินดาชูชัย นางสาวฉวีวรรณ แจ้งสนิท และทายาทของพระเจ้าบรมวงศ์เธอ พระองค์เจ้าอดิสัยสุริยาภา พ.ศ. ๒๕๐๘”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลจักรวรรดิ์ อำเภอสัมพันธวงศ์ จังหวัดพระนคร ภายในแนวเขตตามแผนที่ท้ายพระราชบัญญัตินี้ เนื้อที่ ๓.๕๔ ตารางวา ให้แก่นางวิจิตรนาวี เนื้อที่ ๒.๘๕ ตารางวา ให้แก่นางสาวสมจิตต์ รัตนจินดาชูชัย และนางสาวฉวีวรรณ แจ้งสนิท เนื้อที่ ๕.๒๔ ตารางวา
sectionNo: 3
content: ให้แก่ทายาทของพระเจ้าบรมวงศ์เธอ พระองค์เจ้าอดิสัยสุริยาภา
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากการตัดถนนตามโครงการต่อถนนบริพัตรของเทศบาลนครกรุงเทพ แนวถนนจะต้องผ่านที่ดินของนางวิจิตรนาวี ซึ่งตามโฉนดมีชื่อว่านางดำรีกลรักษ์ นางสาวสมจิตต์ รัตนจินดาชูชัย กับนางสาวฉวีวรรณ แจ้งสนิท และทายาทของพระเจ้าบรมวงศ์เธอ
content: พระองค์เจ้าอดิสัยสุริยาภา จึงได้ตกลงแลกเปลี่ยนที่สาธารณสมบัติของแผ่นดินซึ่งเป็นส่วนหนึ่งของตรอกขนมจีน เนื้อที่ ๓.๕๔ ตารางวา ๒.๘๕ ตารางวา และ ๕.๒๔ ตารางวา กับที่ดินของนางวิจิตรนาวี นางสาวสมจิตต์ รัตนจินดาชูชัย กับนางสาวฉวีวรรณ แจ้งสนิท และทายาทของพระเจ้าบรมวงศ์เธอ พระองค์เจ้าอดิสัยสุริยาภา
content: ซึ่งอยู่ในแนวถนนที่จะตัดใหม่ เนื้อที่ ๕.๗๕ ตารางวา ๔.๙๔ ตารางวา ๔๔.๔๑ ตารางวา ตามลำดับ จึงต้องตราพระราชบัญญัติโอนที่ดินซึ่งเป็นสาธารณสมบัติของแผ่นดินดังกล่าว ให้แก่นางวิจิตรนาวี นางสาวสมจิตต์ รัตนจินดาชูชัย กับนางสาวฉวีวรรณ แจ้งสนิท และทายาทของพระเจ้าบรมวงศ์เธอ พระองค์เจ้าอดิสัยสุริยาภา ตามลำดับ